
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 564 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός των ορίων του οικισμού Κεραμωτού 
του Δήμου Κυθήρων (Ν. Αττικής) και καθορισμός 
ειδικών όρων και περιορισμών δόμησης αυτού... 1 
Κήρυξη αναδασωτέας έκτασης εμβαδού 4,690 στρεμ. 
στη θέση «Μαυρολίθι.» περιφέρειας Δ. Δ. Κοκκο- 

τών Δήμου Αλμυρού, Ν. Μαγνησίας. 2 

Κίνηση διαδικασίας σύνταξης Σχεδίου Χωρικής και Οι¬ 
κιστικής Οργάνωσης Ανοικτής Πόλης (Σ.Χ.Ο.Ο.Α.Π.) 
Δήμου Ορφανού Νομού Καβάλας. 3 


ΑΠΟΦΑΣΕΙ Σ 

Αριθμ. 25256 (1) 


Χαρακτηρισμός ως διατηρητέου του κτιρίου που βρί¬ 
σκεται εντός των ορίων του οικισμού Κεραμωτού του 
Δήμου Κυθήρων (Ν. Αττικής) και καθορισμός ειδικών 
όρων και περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως αυτό 
αντικαταστάθηκε με το άρθρο 3 του ν. 2831/2000 «Τρο¬ 
ποποίηση των διατάξεων του ν. 1577/1985 Τ.Ο.Κ.” και 
άλλες πολεοδομικές διατάξεις» (Α' 140). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 754). 

4. Την από 7.10.2003 αίτηση της ενδιαφερόμενης 
(αριθμ. ΥΠΕΧΩΔΕ 38704/2003). 

5. Την από 23.7.2004 αιτιολογική έκθεση της Διεύθυ¬ 
νσης Πολεοδομικού Σχεδιασμού - Τμήμα Παραδοσιακών 
Οικισμών. 


5 Ιουλίου 2006 

6. Το υπ’ αριθμ. 40/24.2.2006 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Παρα¬ 
δοσιακών Οικισμών. 

7. Την από 13.2.2006 Υπεύθυνη Δήλωση αποδοχή της 
Ελένης Λεοντσίνη (αριθμ. ΥΠΕΧΩΔΕ 6381/13.2.2006). 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρί¬ 
σκεται εντός των ορίων του οικισμού Κεραμωτού του 
Δήμου Κυθήρων (Ν. Αττικής), φερόμενο ως ιδιοκτησία 
Ελένης Λεοντσίνη, όπως αυτό φαίνεται με μαύρη δια¬ 
γράμμιση στο σχετικό πρωτότυπο τοπογραφικό διά¬ 
γραμμα σε κλίμακα 1:200, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την υπ’ αριθμ. 25256/2006 πράξη του και που αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

2. Ως διατηρητέο χαρακτηρίζεται το αρχικό κτίριο, 
καθώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση προσκτίσματα που αλλοιώνουν το αρχικό 
κτίριο. Ο καθορισμός των προσκτισμάτων αυτών που 
αλλοιώνουν το αρχικό κτίριο πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στο χαρακτηριζόμενο ως διατηρητέο κτίριο 
απαγορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του κτιρίου 
συνολικά, πλην των προσκτισμάτων ή των στοιχείων 
του κτιρίου, για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στο φέροντα οργανισμό 
του χαρακτηριζόμενου ως διατηρητέου κτιρίου, καθώς 
και επεμβάσεις για λόγους λειτουργικούς, εφόσον δεν 
αλλοιώνεται ο αρχιτεκτονικός χαρακτήρας του και δεν 
θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών μικρών 
διαστάσεων που πληροφορούν για τη χρήση των χώρων 
του κτιρίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6. Αιτήσεις για προσθήκη στο διατηρητέο κτίριο 
αποστέλλονται από την Πολεοδομική Υπηρεσία στην 
αρμόδια Υπηρεσία του Υπουργείου Περιβάλλοντος, Χω¬ 
ροταξίας και Δημοσίων'Εργων, με γνώμη της Ε.ΠΑ.Ε., για 
ειδικές ρυθμίσεις, σύμφωνα με τις διατάξεις του άρθρου 
4 (παρ. 2) του ν. 1577/1985 «Γ.Ο.Κ.» (Α' 210), όπως τροπο¬ 
ποιήθηκε με την παρ. 2 του άρθρου 3 του ν. 2831/2000 (Α' 
140), εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 


ρικό του διατηρητέου κτιρίου, καθώς και για την τοποθέ¬ 
τηση επιγραφών απαιτείται έγκριση της Ε.Π.Α.Ε.. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΘΝΙΚΟ ΤΥΠΟΓΡΑΦΓΙΟ 
Για τεχνικούς λόγους στο σχεδιάγραμμά 
{γ>νε σμίκρυνση κατά ποσοστό 0 % 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ & ΑΗΜΟΣΙΩΝ ΕΡΓΩΝ 

ΔΙΕΥΘΥΝΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ ΤΜΗΜΑ 
ΠΑΡΑΔΟΣΙΑΚΩΝ ΟΙΚΙΣΜΩΝ 



ΘΕΣΗ: ΚΕΡΑΜΩΤΟ ΚΥΘΗΡΩΝ 


ΘΕΜΑ: ΤΟΠΟΓΡΑΦΙΚΟ 



ΕΡΓΟ: Χαρακτηρισμός ως διατηρητέου κτιρίου το οποίο βρίσκεται στη θέστ 
Κεραμωτό Κυθήρων φερομένου ως ιδιοκτησία Ελένης Λεοντσίνη και 
καθορισμός ειδικών όρων και περιορισμών δόμησης. 

Κτίριο ττροτεινόμενο για χαρακτηρισμό 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 1637 (2) 

Κήρυξη αναδασωτέας έκτασης εμβαδού 4,690 στρεμ. 
στη θέση «Μαυρολίθι.» περιφέρειας Δ. Δ. Κοκκοτών 
Δήμου Αλμυρού, Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 5 του ν. 3200/1955 περί διοικη¬ 
τικής αποκέντρωσης όπως τροποποιήθηκαν και συμπληρώ¬ 
θηκαν μεταγενέστερα με τις διατάξεις του ν.δ. 532/1970. 

2. Τις διατάξεις των άρθρων 24 παρ. 1 και 117 παρ. 3 
του Συντάγματος. 

3. Τ ις διατάξεις του ν. 998/1979 «Περί προστασίας Δα¬ 
σών κ.λπ.» και ειδικότερα: 

α) Του άρθρου 41 παρ. 1 και 3. 

β) Του άρθρου 38 παρ. 1. 

4. Τις διαταγές του Υπ. Γεωργίας: 

Τις υπ’ αριθμ. α) 160417/1180/8.7.1980 και 

β) 182447/3049/24.9.1980. 

5. Τις διατάξεις του άρθρου 7 του ν. 2503/30.5.1997 
«Περί διοίκησης, αποκέντρωσης, στελέχωσης της Πε¬ 
ριφέρειας κ.α. δ/ξεις». 

6. Την υπ’ αριθμ. 1860/23.3.2001 (ΦΕΚ 421/12.4.2001) από¬ 
φαση του Γενικού Γραμματέα της Περ. Θεσσαλίας, περί 
εξουσιοδοτήσεως των Δ/ντών Δασών των Νομών της 
Περιφέρειας να υπογράφουν με εντολή του αποφάσεις 
για την κήρυξη αναδασωτέων εκτάσεων. 

7. Την υπ’ αριθμ. 1489/2.6.2006 πρόταση του Δασαρ¬ 
χείου Αλμυρού, με την οποία προτείνεται η κήρυξη της 
έκτασης, που αναφέρεται στο θέμα, ως αναδασωτέας, 
αποφασίζουμε: 


Κηρύσσουμε ως αναδασωτέα κοινοτική (δημοτική) 
δασική έκταση, εμβαδού τεσσάρων στρεμμάτων και 
εξακοσίων εννενήντα χιλιοστών του στρέμματος (4,690 
στρεμ.). Η έκταση αυτή, που βρίσκεται στη θέση «Μαυ¬ 
ρολίθι» περιφέρειας Δ.Δ. Κοκκωτών Δήμου Αλμυρού, 
του Νομού Μαγνησίας, προσδιορίζεται από τα στοιχεία 
Α,Β,Γ,Δ,Ε,Α όπως φαίνεται στο συνημμένο τοπογραφικό 
διάγραμμα, κλίμακας 1:2000, το οποίο αποτελεί αναπό¬ 
σπαστο μέρος αυτής και έχει όρια: 

Ανατολικά: Με δασική έκταση (κοινοτική - δημοτική) 
Δυτικά: Με δασική έκταση (κοινοτική - δημοτικά) 
Βόρεια: Με δασική έκταση (κοινοτική - δημοτική) 
Νότια: Με δασική έκταση (κοινοτική - δημοτική) 
Σκοποί της κήρυξης της ανωτέρω έκτασης ως ανα¬ 
δασωτέας είναι, η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση με φυσική αναγέννηση της δασικής 
βλάστησης, που εκχερσώθηκε παράνομα, κατά το διά¬ 
στημα της χειμερινής περιόδου. Η έκταση αυτή πριν 
την παράνομη εκχέρσωσή της, καλυπτόταν από κέδρα 
πυκνότητας 50%. 

Η απόφαση αυτή ισχύει από της κοινοποιήσεώς της 
αρμοδίως (άρθρο 41 ν. 998/1979) και προ της δημοσι- 
εύσεώς της στην Εφημερίδα της Κυβερνήσεως (άρθρο 
37 ν. 3200/1955). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 13 Ιουνίου 2006 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΚΩΝ/ΝΟΣ ΜΑΛΚΑΣ 




Ανήκει στην ΐ£5 : ί/ΐ'$-6-2βοζ απόφαση Δ/νσης Δασών Μαγνησίας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 1994 

Κίνηση διαδικασίας σύνταξης Σχεδίου Χωρικής και Οι¬ 
κιστικής Οργάνωσης Ανοικτής Πόλης (Σ.Χ.Ο.Ο.Α.Π.) 
Δήμου Ορφανού Νομού Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθ. 3 παρ. 1 του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (Φ.Ε.Κ. 33Α'). 

2. Τις διατάξεις του άρθ. 5 παρ. 2 και 3 του ν. 2508/1997 
(Φ.Ε.Κ. 124Α'/13.6.1997) «Βιώσιμη οικιστική ανάπτυξη των 
πόλεων και οικισμών της χώρας και άλλες διατάξεις». 

3. Τις διατάξεις του άρθ. 10 του ν. 3044/2002 (Φ.Ε.Κ. 
197Α'/27.8.2002) «Μεταφορά Συντελεστή Δόμησης και 
ρυθμίσεις άλλων θεμάτων κ.λπ.». 

4. Τις διατάξεις του άρθ. 90 του π. δ/τος 63/21/22.4.2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά όργανα» (ΦΕΚ 98 Α'/22.4.2005). 

5. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Φ.Ε.Κ. 107Α'). 

6. Την υπ’ αριθμ. οικ. 1096/27.3.2003 απόφαση του Γεν. 
Γραμματέα Περιφ. Α.Μ.-Θ. περί «μεταβίβασης αρμοδιο¬ 
τήτων σε προϊσταμένους Δ/νσεων και Τμημάτων της 
Περιφ. Α.Μ.-Θ.» (Φ.Ε.Κ. 393Β74.4.2003). 

7. Την υπ’ αριθμ. οικ. 140/29.12.2005 απόφαση του 
Νομαρχιακού Συμβουλίου Καβάλας για την «Εγκριση 
Προγραμματικής Σύμβασης για το Σ.Χ.Ο.Ο.Α.Π. Δήμου 
Ορφανού». 


8. Τις υπ’ αριθμ. 190/30.11.2005 και 38/24.2.2006 αποφά¬ 
σεις του Δημοτικού Συμβουλίου του Δήμου Ορφανού. 

9. Τα υπ’ αριθμ. 12/299/7.2.2006, 12/2934/17.3.2006 και 
οίκ. 12/4778/18.4.2006 έγγραφα της Δ/νσης Πολεοδομίας/ 
Τμ. Πολ. Σχ. και Τοπ. Μελετών του Νομ/κού Δ/σματος 
Καβάλας καθώς και ο σχετικός χάρτης όπου σημειώνο¬ 
νται τα διοικητικά όρια του Δήμου Αιγείρου. 

10. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του Προϋπολογισμού του 
οικείου Ο.Τ.Α., αποφασίζουμε: 

Αρθρο 1 

Την κίνηση της διαδικασίας σύνταξης του Σχεδίου 
Χωρικής και Οικιστικής Οργάνωσης Ανοικτής Πόλης 
(Σ.Χ.Ο.Ο.Α.Π.) του Δήμου Ορφανού Νομού Καβάλας για 
το σύνολο της εδαφικής περιφέρειας του ανωτέρω Δή¬ 
μου, τα διοικητικά όρια του οποίου φαίνονται στο σχε¬ 
τικό διάγραμμα κλίμακος 1:100.000, που θεωρήθηκε από 
την Προϊσταμένη της ΔΙ.ΠΕ.ΧΩ. Ανατολικής Μακεδονίας 
- Θράκης στις 23-05-06, αντίγραφο του οποίου δημοσι¬ 
εύεται σε φωτοσμίκρυνση με την παρούσα απόφαση. 

Άρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η ισχύς της αρχίζει από τη δημοσίευση της στην 
Εφημερίδα της Κυβερνήσεως. 

Κομοτηνή, 23 Μαΐου 2006 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

